विकास दुबे का घर

ये वो तीन जानकारियां हैं जिनसे उत्तर प्रदेश पुलिस के उस एनकाउंटर की कहानी शुरू होती है जिसमें अपराधी की जगह पुलिसकर्मियों की मौत हुई और अपराधी फ़रार हो गए. 

पुलिस कर्मियों की मौत कैसे हुई, अपराधी कब - कहाँ फ़रार हो गए और पुलिसवाले बुलेट प्रूफ़ जैकेट क्यों नहीं पहने हुए थे, ये जानकारियां कब सामने आएंगी, अभी पता नहीं. 

लेकिन बीती रात बिकरू गाँव में क्या, कब और कैसे हुआ, इसकी जानकारी आप यहां पढ़ सकते हैं. 

विकास दुबे के घर पहुंची पुलिस की गाड़ियां

बिकरू गाँव वो जगह है जिसे विकास और उनके परिवार का गढ़ बताया जाता है. 

समाप्त

12 फ़ुट ऊंची दीवारों वाले क़िले नुमा घर में रहने वाले दुबे के ख़िलाफ़ कम से कम 60 मामलों में एफ़आईआर दर्ज हैं. 

लेकिन हाल के दिनों में जब राहुल तिवारी नाम के शख़्स ने विकास दुबे के ख़िलाफ़ 307 का मुक़दमा दर्ज कराया तब पुलिस ने उनके यहां दबिश देने का फ़ैसला किया. 

लेकिन विकास दुबे को पकड़ने के इस प्रयास में एक सर्किल ऑफ़िसर समेत आठ पुलिसकर्मियों की मौत हो गई है. और कई पुलिसकर्मी अभी भी घायल बताए जा रहे हैं.

विकास दुबे के राजनीतिक उपस्थिति का गवाह शिलालेख

घटनास्थल पर पहुंचने वाले पत्रकार प्रवीण मोहता ने बीबीसी हिंदी को उस जगह का हाल बयां किया जहां आठ पुलिसकर्मियों की मौत हुई है.

मोहता बताते हैं, “ये घटना कल (गुरुवार) रात की है. बिल्हौर सर्किल के डीएसपी देवेंद्र मिश्र तीन थानों चौबेपुर, बिठूर और बिल्हौर की फ़ोर्स लेकर बिक्रू गाँव पहुंचे थे. उनके साथ कई थानों की फ़ोर्स मौजूद थी.”

मुठभेड़ की तैयारी

यूपी पुलिस की कई गाड़ियां धीमे-धीमे बिकरू गाँव की ओर बढ़ रही थीं.

गाँव के बीचो बीच स्थित विकास के घर की छत से पूरे क्षेत्र की ख़बर ली जा सकती है. ये घर रणनीतिक रूप से इतनी अच्छी स्थिति में है कि दूर से आते पुलिस के वाहनों को देखकर भागने या संघर्ष करने की रणनीति बनाई जा सकती है. 

ऐसे में जब पुलिसकर्मी विकास के घर की ओर बढ़ रहे थे तभी उसके सफ़ेद रंग में पुते घर से सौ मीटर की दूरी पर एक पीले रंग की जेसीबी मशीन दिखाई दी. 

प्रवीण मोहता बताते हैं, ”जेसीबी मशीन खड़ी होने की वजह से पुलिस का रास्ता पूरी तरह ब्लॉक हो गया. ऐसे में पुलिस की टीम पूरी तरह फँसकर रह गई.”

घटनास्थल तक पहुंचने वाले एक अन्य पत्रकार अंकित शुक्ल बताते हैं कि उन्होंने जो देखा, वो रूह कंपाने वाला था. 

वे कहते... \n\nउपरोक्त लेख के लिए मुझे एक अच्छा शीर्षक दें।
विकास दुबे: कानपुर के गाँव में कैसे हुई वो मुठभेड़ जिसमें 8 पुलिसवाले मारे गए